Nr

Referitor dosar nr. 14224/07.08.2018

**DECIZIA ETAPEI DE ÎNCADRARE**

**Nr. din 00.00.2018**

**DRAFT**

 Ca urmare a solicitării de emitere a acordului de mediu adresate de **PRIMĂRIA MUNICIPIULUI SIBIU** cu sediul în municipiul **Sibiu,** str. **Samuel Brukenthal,** nr. **2-4,** județul **Sibiu**, înregistrată la **Agenţia pentru Protecţia Mediului Sibiu** cu nr. **14224/07.08.2018** şi completărilor ulterioare cu **nr. 18367/18.10.2018,** în baza:

* **Hotărârii Guvernului nr. 445/2009** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin **Legea nr. 49/2011**;

**Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 24.08.2018, că proiectul **„Reparații capitale străzi în cartierul Hipodrom I, zona delimitată de străzile: N. Iorga, Luptei, V. Milea, Rahovei, M. Viteazu”** propus a fi amplasat în municipiul **Sibiu**, cartierul **Hipodrom I,** județul **Sibiu, nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se încadrează în prevederile Hotărârii de Guvern nr. 445/2009, privind evaluarea impactului anumitor proiecte publice și private asupra mediului, **Anexa nr. 2, punctul 13 a)** – “orice modificări sau extinderi, altele decât la pct. 22 din anexa nr. 1, ale proiectelor prevăzute în anexa nr.1 sau în anexa nr. 2, deja autorizate, executate sau în curs de a fi executate, care pot avea efecte semnificative negative asupra mediului”;

**1. Caracteristicile proiectului**

**a) mărimea proiectului –** cele 25 destrăzi/alei propuse pentru reabilitarese află în intravilanul municipiului Sibiu, cartierul Hipodrom I, încadrat de: str. Rahovei, B-dul Mihai Viteazu, str. Nicolae Iorga, B-dul Vasile Milea, având o lungime de 3.126,56 m.

Pentru realizarea investiției, sunt propuse următoarele lucrări:

CAROSABILUL - structura sistemului rutier a carosabilului:

- 4 cm strat de uzura din beton asfaltic cu criblură BA 16;

- 6 cm strat de legătura din beton asfaltic de criblura BAD 22.4;

- 20 cm strat de bază din piatră spartă;

- 30 cm strat de fundație din balast;

- 20 cm strat de formă din balast grosier (refuz de ciur);

PARCĂRI - structura sistemului rutier a parcărilor va fi următoarea:

- 8 cm îmbrăcăminte din pavele prefabricate din beton, înierbate;

- 3-5 cm strat de nisip pilonat;

- 20 cm strat de bază din piatră spartă;

- 30 cm strat de fundație din balast;

- 20 cm strat de formă din balast grosier (refuz de ciur);

TROTUARE - vor fi realizate cu următoarea structură:

- 4 cm strat de uzură din beton asfaltic BA8;

- 10 cm strat din beton C16/20;

- 15 cm strat de fundație din balast;

Se va realiza o rețea de canalizare unitară în lungime de L=886 m, cu deversare în rețeaua existentă, pe care se vor executa 35 de cămine de vizitare din tuburi de beton prefabricate, prevăzute cu sistem de închidere și siguranță.

Se vor realiza racordurile de canalizare la toate imobilele (45 buc.), în lungime totala de L= 900.

Se va realiza o rețea de canalizare pluviala în lungime totala de L= 280 m, cu deversare în canalizarea unitară, pe care se vor executa 7 de camine de vizitare din tuburi de beton prefabricate.

Se propune realizarea unei rețele de iluminat public prin montarea de stâlpi metalici cu înalțimea de 8 m echipați cu corpuri de iluminat cu tehnologie LED 100W montate pe cârje metalice și stâlpi metalici cu înalțimea de 4 m deasupra solului, echipați la vârf cu corpuri de iluminat LED 40W.

Pe o parte din cele 25 de străzi, unde ampriza existentă permite acest lucru, între parcare și trotuar se propune amenajarea unei zone verzi pe toată lungimea blocurilor pe care sa fie plantați arbori, precum și amenajarea unor zone de agrement și locuri de joacă, cu diferite facilități.

Elemente caracteristice ale zonei proiectate:

• Suprafața părții carosabile: 24.460 mp;

• Suprafața trotuarelor: 13.150 mp;

• Suprafata parcarilor: 17.770 mp;

• Suprafața spațiilor verzi: 45.157 mp;

• Lungimea totală a străzii: 3126,56 mp;

• Lățimea părții carosabile: 4.00-6,00 m;

• Lățimea trotuarelor: minim 1,50 m;

**b) cumularea cu alte proiecte**: nu este cazul;

**c) utilizarea resurselor naturale**: nu este cazul;

**d) producția de deșeuri**:

 - deșeuri rezultate în perioada de execuție: deșeuri municipale amestecate (cod 20 03 01), pământ și material excavat (cod 17 05 00), amestecuri de beton, cărămizi, țigle și materiale ceramice (cod 17 01 07), amestecuri de deșeuri din construcție (cod 17 09 04);

 - deșeuri rezultate din activități conexe: ulei de motor uzat, de transmisie și de degresare (cod 13 02 00), baterii și acumulatori (cod 16 06 00), anvelope uzate (cod 16 01 03), metale feroase (cod 16 01 07).

Deșeurile rezultate vor fi colectate corespunzător și preluate de societăți autorizate, pe bază de contract.

**e) emisiile poluante, inclusiv zgomotul și alte surse de disconfort**

- în etapa de execuție a lucrărilor: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ.

- perioada de funcționare: nu presupune emisii poluante.

**f) riscul de accident, ţinându-se seama în special de substanţele si de tehnologiile utilizate** – nu este cazul, se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de Urbanism emis de Primăria Municipiului Sibiu. Proiectul va fi implementat pe domeniul public, străzi din orașul Sibiu.

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

**e) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului, aria geografică și numărul persoanelor afectate:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere soluțiile constructive adoptate și echipamentele specifice aplicate;

**d) probabilitatea impactului:** nu este cazul

**e) durata, frecvența și reversibilitatea impactului:** în perioada de execuție a proiectului, impactul lucrărilor asupra factorilor de mediu va fi temporar, perioada de expunere va fi redusă. După realizarea lucrărilor și funcționarea obiectivului, impactul asupra factorilor de mediu se va păstra la nivelul prezent, fără un efect semnificativ.

**II. Motivele care au stat la baza luării deciziei etapei de încadrare în procedura de evaluare adecvată:**

 Proiectul propus nu este localizat în arii protejate, nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010 și a Certificatului de Urbanism emis de Primăria Municipiului Sibiu;
* delimitarea zonelor de lucru pentru prevenirea/minimalizarea distrugerii suprafeţelor vegetale din vecinătatea obiectivelor; se interzice defrişarea/tăierea de arbori din vecinătatea amplasamentelor;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* aprovizionarea cu agregate necesare realizării investiției se va face numai din surse autorizate;
* verificarea şi întreţinerea/înlocuirea/instalarea semnelor rutiere, stabilirea şi impunerea unor viteze limită pentru circulaţia vehiculelor în perioada de executare a lucrărilor;
* deşeurile menajere şi cele inerte rezultate în urma lucrărilor de execuție, vor fi depozitate în locuri special amenajate, de unde vor fi predate operatorilor economici autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* stabilirea unui program adecvat prin care sursa de zgomot şi vibraţii să fie redusă în timp şi în intensitate;
* organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultană a mai multor echipamente care au asociate emisii sonore importante;
* oprirea motoarelor utilajelor şi/sau autoutilitarelor pe durata pauzelor şi în perioadele în care nu sunt implicate în activitate, pentru diminuarea poluării aerului; oprirea motoarelor vehiculelor în timpul efectuării operaţiilor de încărcare şi/sau descărcare a materialelor;
* pe perioada de realizare a lucrărilor se vor lua măsuri pentru evitarea accidentării populaţiei din zonă:
* marcarea corespunzătoare a lucrărilor periculoase;
* protejarea/supravegherea utilajelor menţinute în zona lucrărilor;
* reducerea vitezei de circulație a vehiculelor grele pentru transportul materialelor şi echipamentelor;
* suprafețele de teren afectate temporar de execuția lucrărilor vor fi redate în categoria de folosință avută anterior, sarcina revenindu-i titularului de proiect;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant;

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 5(cinci) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

 **p. DIRECTOR EXECUTIV, p. ŞEF SERVICIU AVIZE**

 **Ec. Ioan FRĂTICI ACORDURI, AUTORIZAŢII**

 **Ing. Livia MITEA**

 **Întocmit,**

  **Ing. Ruxanda FLORIAN**